A4-0482/98

Ψήφισμα σχετικά με την ανακοίνωση της Επιτροπής «Υλοποίηση της στρατηγικής της Ένωσης στον τομέα των βιομηχανιών που συνδέονται με τον τομέα της άμυνας» (COM(97)0583) - C4-0223/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής COM(97)0583) - C4-0223/98,

- έχοντας υπόψη τα ψηφίσματά του της

. 14ης Μαΐου 1997 σχετικά με την ανάπτυξη των προοπτικών για την πολιτική κοινής ασφάλειας της Ευρωπαϊκής Ένωσης ((ΕΕ C 167 της 2.6.1997, σελ. 99. )),

. 15ης Μαΐου 1997 σχετικά με την ανακοίνωση της Επιτροπής «Οι προκλήσεις που αντιμετωπίζει η ευρωπαϊκή αμυντική βιομηχανία - μια εισήγηση για ανάληψη δράσεων σε ευρωπαϊκό επίπεδο» (COM(96)0010 - C4-0093/96) ((ΕΕ C 167 της 2.6.1997, σελ. 137. )),

. 14ης Μαΐου 1998 σχετικά με τη σταδιακή θέσπιση μιας κοινής αμυντικής πολιτικής της Ευρωπαϊκής Ένωσης ((ΕΕ C 167 της 1.6.1998, σελ. 190. )),

- έχοντας υπόψη τον κώδικα συμπεριφοράς σχετικά με τις εξαγωγές όπλων που ενέκρινε το Συμβούλιο στις 25 Μαΐου 1998 και τα ψηφίσματά του της 15ης Ιανουαρίου 1998 ((ΕΕ C 34 της 2.2.1998, σελ. 163.)) και της 14ης Μαΐου 1998 ((ΕΕ C 167 της 1.6.1998, σελ. 226.)),

- έχοντας υπόψη τη σύσταση αριθ. 622 της Συνέλευσης της Δυτικοευρωπαϊκής Ένωσης σχετικά με την ευρωπαϊκή συνεργασία στον τομέα της αγοράς αμυντικών εξοπλισμών ((Βλέπε ανακοίνωση προς τα μέλη ΡΕ 224.946.)),

- έχοντας υπόψη την κοινή δήλωση της Γερμανίας, της Γαλλίας και του Ηνωμένου Βασιλείου, στις 9 Δεκεμβρίου 1997, σχετικά με τη διαστημική και ηλεκτρονική βιομηχανία της ευρωπαϊκής άμυνας, με την οποία συντάχθηκαν και η Ισπανία και η Ιταλία ((Βλέπε ανακοίνωση προς τα μέλη ΡΕ 225.659.)),

- έχοντας υπόψη την κοινή δήλωση των υπουργών άμυνας των ιδίων αυτών χωρών, στις 20 Απριλίου 1998, στην οποία συμφωνούν να δώσουν προτεραιότητα στην προσπάθεια εναρμόνισης των αναγκών των ενόπλων δυνάμεών τους, κατά τρόπον ώστε να αποφευχθούν οι επικαλύψεις, της πολιτικής των αγορών, και της πολιτικής τους στον τομέα της έρευνας και τεχνολογικής ανάπτυξης,

- έχοντας υπόψη την επιστολή προθέσεων σχετικά με την πλαισίωση των βιομηχανικών αναδιαρθρώσεων στον τομέα της άμυνας, που υπέγραψαν στις 6 Ιουλίου 1998 στο Λονδίνο οι υπουργοί άμυνας της Γερμανίας, της Ισπανίας, της Γαλλίας, της Ιταλίας, του Ηνωμένου Βασιλείου και της Σουηδίας, στην οποία διευκρινίζονται οι στόχοι και οι αρχές που θέτουν οι κυβερνήσεις με σκοπό να τονώσουν τη δημιουργία και την αποτελεσματική λειτουργία διακρατικών επιχειρήσεων στον τομέα των αμυντικών εξοπλισμών στην Ευρώπη,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0482/98),

Α. εκτιμώντας ότι η Συνθήκη του Άμστερνταμ παρέχει για πρώτη φορά στα κράτη μέλη της Ευρωπαϊκής Ένωσης μια νομική βάση (άρθρο Ι.7, πρώτο εδάφιο της Συνθήκης για την Ευρωπαϊκή Ένωση) για την ανάπτυξη της συνεργασίας τους στον τομέα των εξοπλισμών,

Β. λυπούμενο διότι το άρθρο 223 της Συνθήκης ΕΚ δεν τροποποιήθηκε με την ευκαιρία της Διακυβερνητικής Διάσκεψης έτσι ώστε να εφαρμόζεται σε εντελώς έκτακτες περιπτώσεις,

Γ. υπενθυμίζοντας ότι ο στόχος της δημιουργίας μιας Ευρωπαϊκής Υπηρεσίας Εξοπλισμών εκκρεμεί προς υλοποίηση, διαπιστώνοντας όμως συγχρόνως ότι ο Κοινός Οργανισμός Συνεργασίας στον τομέα των Εξοπλισμών (OCCAR), από κοινού με την Οργάνωση Εξοπλισμών Δυτικής Ευρώπης (ΟΑΕΟ), θα μπορούσε να αποτελέσει τη βάση μιας τέτοιας μελλοντικής υπηρεσίας,

Δ. λαμβάνοντας υπόψη τη σημαντική υστέρηση της ευρωπαϊκής αμυντικής βιομηχανίας έναντι της αντίστοιχης των ΗΠΑ και την αδυναμία της να διατηρήσει αποτελεσματικά τις τεχνολογικές της ικανότητες, όπως άλλωστε κατέδειξε ο πόλεμος του Κόλπου,

Ε. εκτιμώντας ότι ο κώδικας συμπεριφοράς για τις εξαγωγές όπλων αποτελεί ουσιαστικό στοιχείο της ανάπτυξης της συνεργασίας στον τομέα των εξοπλισμών, ακόμη κι αν ο πρώτος στόχος του είναι να αποκτήσουν μεγαλύτερη διαφάνεια αυτές οι πολύ συγκεκριμένες εμπορικές συναλλαγές,

ΣΤ. εκτιμώντας ότι ο νέος κώδικας συμπεριφοράς αποτελεί ένα βήμα προόδου για την θέσπιση νομικώς δεσμευτικής νομοθεσίας σε ευρωπαϊκό επίπεδο σε ό,τι αφορά τις εξαγωγές όπλων,

Ζ. λαμβάνοντας υπόψη τη συνεδρίαση της Δυτικοευρωπαϊκής Ένωσης στις 16 και 17 Νοεμβρίου 1998 στη Ρώμη και το εγκριθέν με αυτή την ευκαιρία ρυθμιστικό σχέδιο από την Ομάδα Εξοπλισμών Δυτικής Ευρώπης,

1. υποστηρίζει τις προσπάθειες των κρατών μελών της Ευρωπαϊκής Ένωσης και των ευρωπαϊκών αμυντικών επιχειρήσεων για αναδιάρθρωση του τομέα των εξοπλισμών, με σκοπό τη θέσπιση μιας ευρωπαϊκής πολιτικής εξοπλισμών βασισμένης στην ύπαρξη ανταγωνιστικής τεχνολογικής και βιομηχανικής βάσης[semigr ]

2. επιθυμεί εντόνως, στα πλαίσια της ανάπτυξης της ευρωπαϊκής πολιτικής, έρευνας και τεχνολογίας, να συνυπολογίζεται και η δυνατότητα συμβολής της στη διασφάλιση μιας αυτόνομης αμυντικής ικανότητας, που θα στηρίζεται σε ισχυρή βιομηχανική βάση[semigr ]

3. βεβαιώνει ότι μια ευρωπαϊκή πολιτική εξοπλισμών αποτελεί ουσιαστικό στοιχείο για την σταδιακή ανάπτυξη μιας κοινής αμυντικής πολιτικής στο πλαίσιο της ΚΕΠΠΑ και για την εδραίωση της ευρωπαϊκής ταυτότητας στον τομέα της ασφάλειας και της άμυνας εντός του ΝΑΤΟ[semigr ]

4. παρατηρεί ότι μία ευρωπαϊκή πολιτική εξοπλισμών στην υπηρεσία της ΚΕΠΠΑ είναι συμβατή με τον στόχο του γενικού αφοπλισμού[semigr ]

Σε ό,τι αφορά το σχέδιο δράσης

5. χαιρετίζει το σχέδιο δράσης που προτείνει η Επιτροπή στην ανακοίνωσή της[semigr ]

6. εκτιμά ότι αυτό το σχέδιο δράσης αποτελεί ένα συνεκτικό σύνολο μέτρων που αποσκοπούν στην επέκταση της ενιαίας αγοράς στους αμυντικούς εξοπλισμούς[semigr ] δεσμεύει ως εκ τούτου την Επιτροπή να υποβάλει προς το Συμβούλιο προτάσεις επί αυτής της βάσης με σκοπό να ενθαρρυνθεί η σταδιακή διαμόρφωση μιας κοινής πολιτικής στον τομέα των εξοπλισμών[semigr ]

7. καλεί την Επιτροπή να τηρήσει αυστηρά το χρονοδιάγραμμά της για τις βασικές δράσεις που προτείνονται στο Σχέδιο Δράσης για τη βιομηχανία που σχετίζεται με τον τομέα της άμυνας[semigr ]

8. φρονεί ότι η δημιουργία τεχνολογικής και βιομηχανικής βάσης στον αμυντικό τομέα προϋποθέτει στενή συνεργασία μεταξύ της Ευρωπαϊκής Ένωσης και της Δυτικοευρωπαϊκής Ένωσης[semigr ] επισημαίνει ότι η στρατιωτική επιτροπή της Δυτικοευρωπαϊκής Ένωσης, καθώς και η Ομάδα Εξοπλισμών Δυτικής Ευρώπης, μπορούν να συμβάλουν στον εντοπισμό των κοινών αναγκών στις χώρες της Ευρωπαϊκής Ένωσης, πράγμα το οποίο θα τους επέτρεπε να προμηθεύονται με συντονισμένο τρόπο τους ίδιους στρατιωτικούς εξοπλισμούς με την καλύτερη δυνατή σχέση κόστους-αποτελεσματικότητας[semigr ]

9. εκφράζει την επιθυμία να συντονιστούν καλύτερα μεταξύ τους οι πρωτοβουλίες που αναλαμβάνουν τα ευρωπαϊκά κράτη μέσω των οργανισμών συνεργασίας στον τομέα των εξοπλισμών, των κοινών προγραμμάτων εξοπλισμών ή μέσω της προώθησης των βιομηχανικών αναδιαρθρώσεων[semigr ] επιθυμεί, προκειμένου να επιτευχθεί ο σκοπός αυτός, να αναγνωρισθεί, στο πρώτο στάδιο, στην Ευρωπαϊκή Ένωση το καθεστώς του παρατηρητή στους οργανισμούς συνεργασίας στον τομέα των εξοπλισμών[semigr ]

10. λαμβάνει υπό σημείωση την απόφαση των τεσσάρων κρατών μελών του Κοινού Οργανισμού Συνεργασίας στον τομέα των εξοπλισμών να αποκτήσει ο οργανισμός αυτός την ιδιότητα νομικού προσώπου, απόφαση η οποία θα του επιτρέπει να συνάπτει απευθείας συμβάσεις με τη βιομηχανία και επιθυμεί ο εν λόγω οργανισμός να οδηγηθεί στην σύγκλιση με την Οργάνωση Εξοπλισμών Δυτικής Ευρώπης για να συναποτελέσουν την Ευρωπαϊκή Υπηρεσία Εξοπλισμών που έχει ήδη αναγγελθεί στη Συνθήκη για την ΕυρωπαϊκήΈνωση[semigr ]

11. επιδοκιμάζει ως εκ τούτου το ρυθμιστικό σχέδιο που ενέκρινε η Ομάδα Εξοπλισμών Δυτικής Ευρώπης ως βάση για την επιδίωξη της δημιουργίας ευρωπαϊκής υπηρεσίας εξοπλισμών και για αντίστοιχες δραστηριότητες[semigr ]

12. επισημαίνει ότι η κοινή εκμετάλλευση της τεχνογνωσίας και των βιομηχανικών και τεχνολογικών πόρων των κρατών μελών καθίσταται ιδιαιτέρως επείγουσα στον διαστημικό τομέα, ο οποίος προσφέρει και τις μεγαλύτερες προοπτικές[semigr ]

13. επισημαίνει παραλλήλως ότι η συνεργασία μεταξύ των ευρωπαϊκών χωρών δεν είναι διόλου ικανοποιητική στον τομέα των χερσαίων και ναυτικών εξοπλισμών και ότι η αναδιάρθρωση των βιομηχανιών αυτών των κλάδων πόρρω απέχει από την ολοκλήρωσή της, με αποτέλεσμα να δημιουργούνται κοινωνικά προβλήματα καθώς και προβλήματα περιφερειακής ανάπτυξης[semigr ]

14. λυπάται από αυτή την άποψη που λήγει το 1999 το πρόγραμμα CONVER, το οποίο αποτελεί εμμέσως ένα μέσο για τη διευκόλυνση της αναδιάρθρωσης των βιομηχανιών του αμυντικού τομέα[semigr ] τονίζει ότι, ενόψει της διεύρυνσης της Ευρωπαϊκής Ένωσης με τις χώρες της Κεντρικής και Ανατολικής Ευρώπης, ένα τέτοιο πρόγραμμα, προσαρμοσμένο στις ανάγκες των χωρών αυτών, θα μπορούσε επίσης να διαδραματίσει χρησιμότατο ρόλο[semigr ] καλεί κατά συνέπεια την Επιτροπή να λάβει υπόψη αυτά τα στοιχεία και να προτείνει την προσωρινή παράταση και τη γεωγραφική επέκταση του προγράμματος CONVER[semigr ]

15. ζητεί από τα κράτη μέλη να ανοίξουν το δρόμο για τη διαμεθοριακή ενοποίηση της βιομηχανίας εξοπλισμών στην Ευρώπη, χωρίς να αρνείται επ´ ουδενί την ανάγκη έντονης πολιτικής ανταγωνισμού, βάσει των υφισταμένων ρυθμίσεων της κοινοτικής πολιτικής ανταγωνισμού[semigr ] με την ευκαιρία αυτή ζητεί εκ νέου να πραγματοποιηθεί ταχεία πρόοδος επί του θέματος του Καθεστώτος της Ευρωπαϊκής Επιχείρησης[semigr ]

16. χαιρετίζει τον κώδικα συμπεριφοράς για τις εξαγωγές όπλων, αλλά τονίζει ότι ο εν λόγω κώδικας αποτελεί ένα πρώτο βήμα προς την κατεύθυνση δεσμευτικής από νομική άποψη νομοθεσίας σε ευρωπαϊκό επίπεδο για την εξαγωγή όπλων[semigr ]

17. παροτρύνει το Συμβούλιο να καταρτίσει αμελλητί κοινό κατάλογο ο οποίος θα περιλαμβάνει τον στρατιωτικό εξοπλισμό που καλύπτεται από τον κώδικα συμπεριφοράς[semigr ]

18. χαιρετίζει την εκφρασθείσα πρόθεση της νέας Γερμανικής Προεδρίας, καθώς και τις πρωτοβουλίες που πρόκειται να αναληφθούν στο πλαίσιο αυτό, προκειμένου ο κώδικας να καταστεί υποχρεωτικός για όλα τα κράτη μέλη της Ευρωπαϊκής Ένωσης[semigr ] εκφράζει την άποψή του ότι κάτι τέτοιο θα πρέπει να γίνει με όσο το δυνατόν αυστηρότερο τρόπο[semigr ]

19. επισημαίνει ότι ο ευρωπαϊκός κώδικας συμπεριφοράς όσον αφορά τον τομέα των εξοπλισμών θα αναθεωρηθεί από την Γερμανική Προεδρία[semigr ] είναι περαιτέρω της γνώμης ότι η Γερμανική Ομοσπονδιακή Κυβέρνηση οφείλει να υποβάλει κάθε χρόνο στη Γερμανική Βουλή την έκθεσή της σχετικά με τις εξαγωγές όπλων[semigr ] ζητεί από το Συμβούλιο να του διαβιβάζει κατ' έτος την ολοκληρωμένη έκθεση σχετικά με την εφαρμογή του κώδικα συμπεριφοράς που θα συντάσσεται με βάση την συμβολή εκάστου κράτους μέλους[semigr ]

20. υπογραμμίζει ότι η εν λόγω έκθεση, όπως και οι μεμονωμένες συνεισφορές των κρατών, θα πρέπει να εξετάζονται από κοινού από το Ευρωπαϊκό Κοινοβούλιο και τη Συνέλευση της Δυτικοευρωπαϊκής Ένωσης, ιδίως στο πλαίσιο της αντιπροσωπείας την οποία πρότεινε στο προαναφερθέν ψήφισμά του της 14ης Μαΐου 1998, έτσι ώστε να εξασφαλίζεται ο δημοκρατικός έλεγχος του τρόπου εφαρμογής του κώδικα συμπεριφοράς από τα κράτη[semigr ]

21. δεσμεύει συγχρόνως την Επιτροπή να συνεχίσει την εκπόνηση Λευκού Βιβλίου σχετικά με τις εξαγωγές όπλων, όπως ζήτησε στο προαναφερθέν ψήφισμά του της 15ης Μαΐου 1997, κατά τρόπον ώστε να υποδειχθούν τα σημεία στα οποία θα μπορούσε να τροποποιηθεί ή να συμπληρωθεί ο κώδικας συμπεριφοράς, εφόσον ο στόχος είναι να καταστούν οι εξαγωγές όπλων συμβατές με τους στόχους της εξωτερικής πολιτικής της Ευρωπαϊκής Ένωσης[semigr ]

22. διαπιστώνει ότι οι ενδοκοινοτικές συναλλαγές όπλων αναπτύσσονται με αργό ρυθμό[semigr ] προτείνει κατά συνέπεια, με την προοπτική της σταδιακής υλοποίησης μιας ενοποιημένης αγοράς εξοπλισμών, την κατάρτιση εσωτερικού κώδικα συμπεριφοράς ο οποίος θα περιορίζει τις πιθανότητες προσφυγής στο άρθρο 223 της Συνθήκης ΕΚ[semigr ]

23. καλεί όλα τα κράτη μέλη της ΕΕ να κυρώσουν και εφαρμόσουν όσον το δυνατόν συντομότερα τη Συνθήκη της Οττάβα σχετικά με τις νάρκες κατά προσωπικού[semigr ]

24. χαιρετίζει τη νέα κοινή δράση της 17ης Δεκεμβρίου 1998 σχετικά με τα ελαφρά όπλα και καλεί τα κράτη μέλη να την εφαρμόσουν κατά προτεραιότητα και με επαρκή χρηματοδοτική υποστήριξη[semigr ]

25. αναγνωρίζει την τρομερή ζημία που προκάλεσε στον αναπτυσσόμενο κόσμο η μεγάλη εισροή ελαφρών και μικρών όπλων και πιστεύει ότι ο περιορισμός αυτών των εισροών αποτελεί απαραίτητη προύπόθεση για την προώθηση των στόχων της´Ένωσης για ασφάλεια και ανάπτυξη[semigr ] πιστεύει επιπλέον ότι η παραγωγή τέτοιων όπλων και η εξαγωγή τους από την Ένωση, πρέπει να τεθεί υπό άκρως περιοριστικούς ελέγχους[semigr ] χαιρετίζει επομένως την κοινή δράση του Συμβουλίου της 17ης Δεκεμβρίου 1998 που εντάσσεται σε αυτή την προοπτική[semigr ]

26. πιστεύει ότι η εναρμόνιση των Προεδριών της Ευρωπαϊκής Ένωσης και της Δυτικοευρωπαϊκής Ένωσης, από την 1η Ιανουαρίου 1999, πρέπει να αποτελέσει την ευκαιρία συνάντησης των υπουργών εξωτερικών και άμυνας των κρατών μελών της Ένωσης, με σκοπό να συζητήσουν τις αναγκαίες προϋποθέσεις για την ανάδυση μιας κοινής πολιτικής στον τομέα των εξοπλισμών[semigr ]

27. σημειώνει ότι τα συνδεδεμένα μέλη και οι εταίροι της Δυτικοευρωπαϊκής άμυνας -ορισμένοι εξ αυτών είναι υποψήφιες χώρες μέλη της Ευρωπαϊκής Ένωσης- θα μπορούσαν να κληθούν να συμμετάσχουν σε αυτόν τον προβληματισμό στο μέτρο που τα περισσότερα από αυτά τα κράτη θα γίνουν κάποια στιγμή μέλη της Ευρωπαϊκής Ένωσης[semigr ]

28. κρίνει απαραίτητο να συμπεριληφθούν οι χώρες της ΚΑΕ στην προσπάθεια αναδιάρθρωσης των βιομηχανιών του αμυντικού τομέα, έτσι ώστε να αξιοποιείται η υπάρχουσα τεχνογνωσία σε αυτές τις χώρες, καθώς και για να προετοιμαστεί η προσχώρησή τους στην ΚΕΠΠΑ και στην ευρωπαϊκή ταυτότητα ασφάλειας και άμυνας[semigr ] καλεί τα υποψήφια κράτη μέλη να ακολουθήσουν τον κώδικα συμπεριφοράς της ΕΕ σχετικά με το εμπόριο όπλων της 25ης Μαΐου 1998[semigr ]

29. χαιρετίζει, παράλληλα, το γεγονός ότι οι χώρες της Κεντρικής και Ανατολικής Ευρώπης, η Κύπρος, καθώς επίσης και η Νορβηγία και η Ισλανδία συμμερίζονται τους στόχους του κώδικα συμπεριφοράς της ΕΕ για τις εξαγωγές όπλων[semigr ] ωστόσο, επισημαίνει με ανησυχία ότι οι έλεγχοι των εξαγωγών όπλων στις χώρες της ΚΑΕ τείνουν να είναι υπερβολικά χαλαροί και θεωρεί ως ουσιαστική ελάχιστη προϋπόθεση το να εγκρίνουν οι ΧΚΑΕ και να θέσουν σε εφαρμογή αυστηρούς ελέγχους επί των εξαγωγών όπλων από το έδαφός τους[semigr ] παροτρύνει την Επιτροπή να προβεί, χωρίς καθυστέρηση, στην αξιολόγηση της κατάστασης των αμυντικών βιομηχανιών των χωρών αυτών.

30. επιβεβαιώνει ότι η ανάπτυξη μιας βιομηχανικής τεχνολογικής βάσης και ευρωπαϊκής άμυνας δεν είναι αντιφατική με την καθιέρωση δεσμών συνεργασίας με χώρες όπως οι Ηνωμένες Πολιτείες, η Ρωσία και η Ουκρανία, και ότι, υπό αυτό το πρίσμα, ορισμένα σχέδια θα μπορούσαν να αναπτυχθούν από κοινού, μεταξύ άλλων εφόσον μάλιστα θα πρόκειται να επινοηθούν υλικά κατάλληλα για αποστολές τύπου Petersberg[semigr ]

31. υποστηρίζει επίσης την άποψη ότι η ανάπτυξη μιάς ευρωπαϊκής τεχνολογικής βιομηχανικής και αμυντικής βάσης θα προσφέρει περισσότερες ευκαιρίες για την καθιέρωση δεσμών συνεργασίας με χώρες όπως οι Ηνωμένες Πολιτείες, η Ρωσσία και η Ουκρανία, με στόχο την προστασία από τις απειλές διάδοσης των όπλων μαζικής καταστροφής και από τους φορείς τους.

Σε ό,τι αφορά το σχέδιο κοινής θέσης

32. χαιρετίζει την πρωτοβουλία της Επιτροπής να προτείνει στο Συμβούλιο σχέδιο κοινής θέσης και την καλεί να το εγκρίνει λαμβάνοντας υπόψη τις προτεινόμενες ακολούθως τροπολογίες, κατά τρόπον ώστε να επιβεβαιωθεί η θέληση της Ένωσης να προχωρήσει προς τη θέσπιση μιας τεχνολογικής και βιομηχανικής βάσης στον αμυντικό τομέα η οποία θα τεθεί στην υπηρεσία της ΚΕΠΠΑ[semigr ]

(Τροποποίηση 1)

Πρώτη αιτιολογική σκέψη

>Αρχικό κείμενο>

ότι η διαμόρφωση ευρωπαϊκής πολιτικής εξοπλισμών, βασισμένης στην ύπαρξη ανταγωνιστικής τεχνολογικής και βιομηχανικής βάσης, συνιστά ουσιαστικά προϋπόθεση για την ανάπτυξη της ευρωπαϊκής ταυτότητας όσον αφορά την άμυνα στο πλαίσιο της κοινής εξωτερικής πολιτικής και της πολιτικής ασφάλειας,

>Κείμενο μετά την ψηφοφορία στο ΕΚ>

ότι η διαμόρφωση ευρωπαϊκής πολιτικής εξοπλισμών, βασισμένης στην ύπαρξη ανταγωνιστικής τεχνολογικής και βιομηχανικής βάσης,

αποτελεί μια από τις βασικές προϋποθέσεις για την ανάπτυξη της ευρωπαϊκής ταυτότητας όσον αφορά την ασφάλεια και την άμυνα στο πλαίσιο της κοινής εξωτερικής πολιτικής και της πολιτικής ασφάλειας,

(Τροποποίηση 2)

Πέμπτη αιτιολογική σκέψη

>Αρχικό κείμενο>

ότι οι πολιτικές και τα μέσα δράσεων των Ευρωπαϊκών Κοινοτήτων είναι δυνατόν να συμβάλουν ουσιαστικά στην ανάπτυξη της ευρωπαϊκής πολιτικής εξοπλισμών,

>Κείμενο μετά την ψηφοφορία στο ΕΚ>

ότι οι πολιτικές και τα μέσα

που προβλέπονται στη Συνθήκη περί ιδρύσεως της Ευρωπαϊκής Κοινότητας και στη Συνθήκη για την Ευρωπαϊκή Ένωση είναι δυνατόν να συμβάλουν ουσιαστικά στην ανάπτυξη της ευρωπαϊκής πολιτικής εξοπλισμών, από κοινού με τις δράσεις που αναπτύσσονται μεταξύ των ευρωπαϊκών χωρών σε διμερές ή πολυμερές πλαίσιο,

(Τροποποίηση 3)

Έκτη αιτιολογική σκέψη*

>Αρχικό κείμενο>

ότι η ανακοίνωση σχετικά με τις αμυντικές βιομηχανίες του Ιανουαρίου του 1996 και η ανακοίνωση σχετικά με την ευρωπαϊκή βιομηχανία αεροδιαστημικής, του Σεπτεμβρίου 1997, οι οποίες υπογραμμίζουν τον επείγοντα χαρακτήρα της αναδιάρθρωσης αυτών των βιομηχανιών σε ευρωπαϊκή κλίμακα και της προώθησης των συνεργιών μεταξύ του αμυντικού και του μη αμυντικού (πολιτικού) τομέα, δεικνύουν την ανάγκη δράσης σε ευρωπαϊκό επίπεδο και, κυρίως, σε κοινοτικό επίπεδο,

>Κείμενο μετά την ψηφοφορία στο ΕΚ>

ότι η ανακοίνωση σχετικά με τις αμυντικές βιομηχανίες του Ιανουαρίου του 1996 και η ανακοίνωση σχετικά με την ευρωπαϊκή βιομηχανία αεροδιαστημικής, του Σεπτεμβρίου 1997, οι οποίες υπογραμμίζουν τον επείγοντα χαρακτήρα της αναδιάρθρωσης αυτών των βιομηχανιών σε ευρωπαϊκή κλίμακα και της προώθησης των συνεργιών μεταξύ του

στρατιωτικού και του μη στρατιωτικού (πολιτικού) τομέα, δεικνύουν την ανάγκη δράσης σε ευρωπαϊκό επίπεδο (διαγράφονται 5 λέξεις) θέτοντας σε εφαρμογή τα όργανα που ορίζει η Συνθήκη περί ιδρύσεως της Ευρωπαϊκής Κοινότητας και καθώς και ο Τίτλος V της Συνθήκης για την Ευρωπαϊκή Ένωση,

>Αρχικό κείμενο>

* αρίθμηση σύμφωνα με το ελληνικό έγγραφο της Επιτροπής

(Τροποποίηση 4)

Τρίτη αιτιολογική σκέψη*

>Αρχικό κείμενο>

ότι είναι αναγκαίο να διαφυλαχθεί η βιομηχανική και τεχνολογική βάση στον τομέα της άμυνας και ότι είναι σκόπιμη η προώθηση της ανταγωνιστικότητας της ευρωπαϊκής βιομηχανίας,

>Κείμενο μετά την ψηφοφορία στο ΕΚ>

ότι είναι αναγκαίο να διαφυλαχθεί

και να αναπτυχθεί η βιομηχανική και τεχνολογική βάση στον τομέα της άμυνας και ότι, κατά συνέπεια, είναι σκόπιμη η προώθηση της ανταγωνιστικότητας της ευρωπαϊκής βιομηχανίας στον αμυντικό τομέα,

>Αρχικό κείμενο>

* αρίθμηση σύμφωνα με το ελληνικό έγγραφο της Επιτροπής

(Τροποποίηση 5)

Ένατη αιτιολογική σκέψη

>Αρχικό κείμενο>

ότι η εισαγωγή άνευ δασμών ορισμένων όπλων και εξοπλισμών των ευρωπαϊκών ενόπλων δυνάμεων είναι συμβατή με τα συμφέροντα της Ένωσης και της Κοινότητας και, ότι, για το σκοπό αυτό είναι αναγκαία η κατάρτιση κοινού καταλόγου υλικών που δύνανται να τύχουν εξαιρέσεων από τους εν λόγω δασμούς,

>Κείμενο μετά την ψηφοφορία στο ΕΚ>

ότι η εισαγωγή άνευ δασμών ορισμένων όπλων και εξοπλισμών των ενόπλων δυνάμεων

των κρατών μελών της Ένωσης είναι συμβατή με τα συμφέροντα της Ένωσης και της Κοινότητας στο βαθμό που δεν οδηγεί σε στρέβλωση του ανταγωνισμού εντός της ενιαίας αγοράς, και, ότι, για το σκοπό αυτό είναι αναγκαία η κατάρτιση κοινού καταλόγου υλικών που δύνανται να τύχουν εξαιρέσεων από τους εν λόγω δασμούς, ο οποίος θα αναθεωρείται άπαξ του έτους,

(Τροποποίηση 6)

Δέκατη αιτιολογική σκέψη

>Αρχικό κείμενο>

ότι το Συμβούλιο όρισε, σύμφωνα με το άρθρο 223, παράγραφος 2, κατάλογο προϊόντων στα οποία εφαρμόζονται οι διατάξεις του άρθρου 223, παράγραφος 1β,

>Κείμενο μετά την ψηφοφορία στο ΕΚ>

ότι μια εναρμονισμένη εφαρμογή του άρθρου 223 της Συνθήκης περί ιδρύσεως της Ευρωπαϊκής Κοινότητας από τα κράτη μέλη, λαμβάνοντας υπόψη τον ειδικό χαρακτήρα του τομέα των εξοπλισμών, θα επιτρέψει την επέκταση της ενιαίας αγοράς και στους αμυντικούς εξοπλισμούς και θα ευνοήσει επομένως, την ανάπτυξη μιας ευρωπαϊκής πολιτικής εξοπλισμών,

(Τροποποίηση 7)

Άρθρο 3

>Αρχικό κείμενο>

Το Συμβούλιο σημειώνει ότι η ευρωπαϊκή πολιτική εξοπλισμών συνδέεται με τις κοινοτικές πολιτικές, ιδίως, τη βιομηχανική, την εμπορική, την τελωνειακή και την περιφερειακή πολιτική, καθώς και την πολιτική ανταγωνισμού, καινοτομιών και έρευνας.

>Κείμενο μετά την ψηφοφορία στο ΕΚ>

Το Συμβούλιο σημειώνει ότι η ευρωπαϊκή πολιτική εξοπλισμών

, βασικό στοιχείο της σταδιακής ανάπτυξης μιας πολιτικής κοινής άμυνας, συνδέεται με την ΚΕΠΠΑ και συγχρόνως με τις κοινοτικές πολιτικές, ιδίως, τη βιομηχανική, την εμπορική, την τελωνειακή και την περιφερειακή πολιτική, καθώς και την πολιτική ανταγωνισμού, καινοτομιών και έρευνας.

(Τροποποίηση 8)

Άρθρο 4

>Αρχικό κείμενο>

Το Συμβούλιο σημειώνει ότι η Επιτροπή υπέβαλε σχέδιο δράσης για τις βιομηχανίες που συνδέονται με τον τομέα της άμυνας στο οποίο ζητείται η εφαρμογή των διαφόρων κοινοτικών μέσων και ότι θα προβεί στις κατάλληλες ενέργειες προκειμένου να εξασφαλίσει την υλοποίησή του. Το Συμβούλιο δηλώνει την πρόθεσή του να χρησιμοποιήσει το συγκεκριμένο σχέδιο για να αναπτύξει περαιτέρω μια ευρωπαϊκή πολιτική εξοπλισμών.

>Κείμενο μετά την ψηφοφορία στο ΕΚ>

Το Συμβούλιο σημειώνει ότι η Επιτροπή υπέβαλε σχέδιο δράσης για τις βιομηχανίες που συνδέονται με τον τομέα της άμυνας στο οποίο ζητείται η εφαρμογή των διαφόρων κοινοτικών μέσων και ότι θα προβεί στις κατάλληλες ενέργειες προκειμένου να εξασφαλίσει την υλοποίησή του. Το Συμβούλιο δηλώνει την πρόθεσή του να χρησιμοποιήσει το συγκεκριμένο σχέδιο για να αναπτύξει περαιτέρω μια ευρωπαϊκή πολιτική εξοπλισμών

με σκοπό την προώθηση της ΚΕΠΠΑ και της ευρωπαϊκής ταυτότητας στον τομέα της ασφάλειας και της άμυνας, με σεβασμό των αντιστοίχων αρμοδιοτήτων κάθε θεσμικού οργάνου.

(Τροποποίηση 9)

Άρθρο 5, σημείο 2

>Αρχικό κείμενο>

2. Στον τελωνειακό τομέα

>Κείμενο μετά την ψηφοφορία στο ΕΚ>

2. Στον τελωνειακό τομέα

>Αρχικό κείμενο>

Το Συμβούλιο αναλαμβάνει την υποχρέωση να καταρτίσει πριν από την 31η Δεκεμβρίου 1998, κοινό κατάλογο των υλικών που θα ήταν δυνατόν να τύχουν εξαιρέσεων από το κοινό δασμολόγιο, λαμβανομένων υπόψη των αναγκών των κρατών μελών στον τομέα της άμυνας και του στόχου της ενθάρρυνσης της ανάπτυξης ευρωπαϊκής πολιτικής εξοπλισμών.

>Κείμενο μετά την ψηφοφορία στο ΕΚ>

Το Συμβούλιο αναλαμβάνει την υποχρέωση να καταρτίσει πριν από την 31η Δεκεμβρίου 1998, κοινό κατάλογο των υλικών που θα ήταν δυνατόν να τύχουν εξαιρέσεων από το κοινό δασμολόγιο, λαμβανομένων υπόψη των αναγκών των κρατών μελών στον τομέα της άμυνας και του στόχου της ενθάρρυνσης της ανάπτυξης ευρωπαϊκής πολιτικής εξοπλισμών

, μεριμνώντας βεβαίως να μην προκληθεί στρέβλωση του ανταγωνισμού εντός της ενιαίας αγοράς. Αυτός ο κατάλογος θα αναθεωρείται κατ' έτος.

>Αρχικό κείμενο>

Η Επιτροπή, λαμβάνοντας υπόψη τον συγκεκριμένο κατάλογο, θα προβεί, ενδεχομένως, στις κατάλληλες προτάσεις για την παροχή εξαιρέσεων βάσει της Συνθήκης για την ίδρυση των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

Η Επιτροπή, λαμβάνοντας υπόψη τον συγκεκριμένο κατάλογο, θα προβεί, ενδεχομένως, στις κατάλληλες προτάσεις για την παροχή εξαιρέσεων βάσει της Συνθήκης για την ίδρυση

της Ευρωπαϊκής Κοινότητας.

(Τροποποίηση 10)

Άρθρο 6

>Αρχικό κείμενο>

Η παρούσα κοινή θέση θα αναθεωρηθεί 18 μήνες μετά την έγκρισή της.

>Κείμενο μετά την ψηφοφορία στο ΕΚ>

Η παρούσα κοινή θέση θα αναθεωρηθεί 18 μήνες μετά την έγκρισή της.

Το Συμβούλιο θα εξακολουθήσει τις προσπάθειές του με σκοπό την ίδρυση Ευρωπαϊκής Υπηρεσίας Εξοπλισμών. Το Ευρωπαϊκό Κοινοβούλιο τηρείται ενήμερο για τις εξελίξεις, σύμφωνα με το άρθρο Ι.7 της Συνθήκης για την Ευρωπαϊκή Ένωση.

33. είναι της γνώμης ότι αυτή η κοινή θέση θα πρέπει να επεκταθεί με κοινές δράσεις στον τομέα της ΚΕΠΠΑ οι οποίες θα έχουν ως στόχο τη θέσπιση των αναγκαίων δομών συνεργασίας στον τομέα των εξοπλισμών, αρχής γενομένης από την Ευρωπαϊκή Υπηρεσία Εξοπλισμών, και τον προσδιορισμό των στρατιωτικών προγραμμάτων που ανταποκρίνονται στις ανάγκες της ΚΕΠΠΑ, ιδίως για την υλοποίηση των αποστολών του Petersberg[semigr ]

34. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τη Δυτικοευρωπαϊκή Ένωση, το ΝΑΤΟ καθώς και στις χώρες της Κεντρικής και Ανατολικής Ευρώπης, τη Ρωσία, την Ουκρανία και τις Ηνωμένες Πολιτείες.